Α4-0228/96

Πρόταση κανονισμού του Συμβουλίου σχετικά με την αστική ευθύνη των αερομεταφορέων σε περίπτωση ατυχημάτων (COM(95)0724 - C4-0209/96 - 95/0359 (SYN))

Η πρόταση αυτή εγκρίνεται με τις ακόλουθες τροποποιήσεις :

(Τροπολογία 1)

Αιτιολογική σκέψη 1α (νέα)

>Κείμενο μετά την ψηφοφορία στο ΕΚ>

ότι η επανεξέταση και πλήρης αναθεώρηση της Σύμβασης της Βαρσοβίας έχει καθυστερήσει εδώ και πολύ καιρό, αναθεώρηση που θα αντιπροσωπεύει μακροπρόθεσμα, μια πιο ομοιόμορφη και κατάλληλη απάντηση, σε διεθνές επίπεδο, στο ζήτημα της αστικής ευθύνης των αερομεταφορέων σε περίπτωση ατυχημάτων[semigr ] ότι οι προσπάθειες για μα διευρυνθούν τα όρια της αστικής ευθύνης που επιβάλλει η Σύμβαση της Βαρσοβίας πρέπει να συνεχισθούν με διαπραγματεύσεις σε πολυμερή βάση[semigr ]

(Τροπολογία 2)

Αιτιολογική σκέψη 2α (νέα)

>Κείμενο μετά την ψηφοφορία στο ΕΚ>

ότι η κοινοτική δράση εξακολουθεί παρ' όλα αυτά να είναι επιθυμητή, για να βελτιωθεί το επίπεδο της προβλεπόμενης αποζημίωσης στους επιβάτες και θα μπορούσε να χρησιμεύσει ως κατευθυντήρια γραμμή για τη βελτίωση της προστασίας των επιβατών στο σύνολό της[semigr ]

(Τροπολογία 3)

Όγδοη αιτιολογική σκέψη

>Αρχικό κείμενο>

ότι καλόν είναι να αρθούν όλα τα όρια ευθύνης σε περίπτωση θανάτου, τραυματισμού ή σωματικής βλάβης του επιβάτη[semigr ]

>Κείμενο μετά την ψηφοφορία στο ΕΚ>

ότι ο παραγκωνισμός του περιορισμού της ευθύνης για τις βλάβες που καλύπτονται και αντισταθμίζονται κατά την έννοια του άρθρου 22, παράγραφος 1 της Συνθήκης της Βαρσοβίας καθώς και των αναλόγων περιορισμών στα εθνικά δίκαια σε περίπτωση θανάτου, τραυματισμού ή σωματικής βλάβης του επιβάτη συμβιβάζεται με τον σχετικά χαμηλό κίνδυνο που ενέχουν οι σύγχρονες αερομεταφορές και αναγνωρίσθηκε από την IATA Intercarrier Agreement on Passenger Liability της 31ης Oκτωβρίου 1995[semigr ]

(Τροπολογία 4)

Ένατη αιτιολογική σκέψη

>Αρχικό κείμενο>

ότι, προκειμένου να αποφευχθεί όπως τα θύματα αναπόφευκτων ατυχημάτων μένουν ακάλυπτα, σε περίπτωση αγωγής λόγω θανάτου, τραυματισμού ή σωματικής βλάβης επιβάτη κατά την έννοια του άρθρου 17 της Σύμβασης, οι μεταφορείς δεν πρέπει μέχρι του ποσού των 100.000 Ecu να στηρίζουν την υπεράσπισή τους στο άρθρο 20, παράγραφος 1 της Σύμβασης[semigr ]

>Κείμενο μετά την ψηφοφορία στο ΕΚ>

ότι, προκειμένου να αποφευχθεί όπως τα θύματα αναπόφευκτων ατυχημάτων μένουν ακάλυπτα, σε περίπτωση αγωγής λόγω θανάτου, τραυματισμού ή σωματικής βλάβης επιβάτη κατά την έννοια του άρθρου 17 της Σύμβασης, οι μεταφορείς δεν πρέπει μέχρι του ποσού των 120.000 Ecu να στηρίζουν την υπεράσπισή τους στο άρθρο 20, παράγραφος 1 της Σύμβασης[semigr ]

(Τροπολογία 5)

Δέκατη αιτιολογική σκέψη

>Αρχικό κείμενο>

Ότι οι επιβάτες ή οι συγγενείς τους πρέπει να εισπράττουν το συντομότερο δυνατόν ένα κατ' αποκοπή ποσό προκειμένου να αντιμετωπίζουν τις άμεσες ανάγκες[semigr ]

>Κείμενο μετά την ψηφοφορία στο ΕΚ>

ότι η ταχεία προκαταβολή ενός ποσού μπορεί να βοηθήσει σημαντικά τους τραυματισμένους επιβάτες ή τους συγγενείς τους να αντιμετωπίσουν το άμεσο κόστος μετά από αεροπορικό ατύχημα[semigr ]

(Τροπολογία 6)

Ενδέκατη αιτιολογική σκέψη

>Αρχικό κείμενο>

ότι πρέπει σε περίπτωση ατυχήματος η κατάσταση να είναι σαφής από νομική άποψη για τα πρόσωπα που δικαιούνται αποζημίωση. ότι πρέπει να είναι πλήρως ενημερωμένα εκ των προτέρων όσον αφορά τους εφαρμοστέους κανόνες[semigr ] ότι είναι απαραίτητο να αποφεύγονται οι χρονοβόρες αντιδικίες ή οι διαδικασίες αποζημιώσεως[semigr ] ότι, επιπλέον, ενδείκνυται να δίδεται στους δικαιούμενους αποζημίωση η δυνατότητα να ασκήσουν αγωγή ενώπιον των δικαστηρίων του κράτους μέλους στο οποίο διαμένει ή έχει τη μόνιμη κατοικία του ο επιβάτης[semigr ]

>Κείμενο μετά την ψηφοφορία στο ΕΚ>

ότι πρέπει σε περίπτωση ατυχήματος η κατάσταση να είναι σαφής από νομική άποψη για τα πρόσωπα που δικαιούνται αποζημίωση. ότι πρέπει να είναι πλήρως ενημερωμένα εκ των προτέρων όσον αφορά τους εφαρμοστέους κανόνες[semigr ] ότι είναι απαραίτητο να αποφεύγονται οι χρονοβόρες αντιδικίες ή οι διαδικασίες αποζημιώσεως[semigr ] ότι, επιπλέον, ενδείκνυται να δίδεται στους δικαιούμενους αποζημίωση η δυνατότητα να ασκήσουν αγωγή ενώπιον των δικαστηρίων του κράτους μέλους στο οποίο διαμένει την στιγμή του ατυχήματος ο επιβάτης[semigr ]

(Τροπολογία 7)

Δωδέκατη αιτιολογική σκέψη

>Αρχικό κείμενο>

ότι ευκταίο είναι, προκειμένου να αποφεύγεται στρέβλωση του ανταγωνισμού, οι μεταφορείς τρίτων χωρών να ενημερώνουν δεόντως τους επιβάτες σχετικά με τους όρους μεταφοράς[semigr ]

>Κείμενο μετά την ψηφοφορία στο ΕΚ>

ότι ευκταίο είναι, προκειμένου να αποφεύγεται στρέβλωση του ανταγωνισμού, και να εξασφαλίζεται όσο το δυνατόν ευρύτερη προστασία στους επιβάτες, η Επιτροπή να επιδιώκει να περιλαμβάνει, στις διαπραγματεύσεις της για συμφωνίες πολιτικής αεροπορίας με τρίτες χώρες, τη δέσμευση ότι θα εφαρμόζονται οι διατάξεις του παρόντος κανονισμού[semigr ] ότι στο μεταξύ, οι μεταφορείς τρίτων ενημερώνουν πλήρως τους επιβάτες σχετικά με τους όρους μεταφοράς[semigr ]

(Τροπολογία 8)

Δέκατη τρίτη αιτιολογική σκέψη

>Αρχικό κείμενο>

ότι η βελτίωση της κατάστασης για τις αποσκευές και τα φορτία αντιμετωπίζεται επί του παρόντος σε επίπεδο ΙCAO και δεν χρειάζεται να αντιμετωπιστεί τόσο επειγόντως όσο η κατάσταση των επιβατών[semigr ]

>Κείμενο μετά την ψηφοφορία στο ΕΚ>

ότι για λόγους συνέπειας και συνοχής θα πρέπει να αναληφθεί κοινοτική δράση με στόχο τη βελτίωση και εναρμόνιση της αστικής ευθύνης των αερομεταφορέων για απωλεσθείσες αποσκευές και εμπορεύματα[semigr ]

(Τροπολογία 9)

Δέκατη τέταρτη αιτιολογική σκέψη

>Αρχικό κείμενο>

ότι σωστό και απαραίτητο είναι οι τιμές που περιλαμβάνει ο κανονισμός αυτός να αυξάνονται σύμφωνα με τις οικονομικές εξελίξεις[semigr ] ότι σωστό είναι να εξουσιοδοτηθεί η Επιτροπή, μετά από διαβούλευση με μία συμβουλευτική επιτροπή να αποφασίζει σχετικά με τις αυξήσεις αυτές[semigr ]

>Κείμενο μετά την ψηφοφορία στο ΕΚ>

ότι σωστό και απαραίτητο είναι τα ποσά που περιλαμβάνει ο κανονισμός αυτός να αυξάνονται σύμφωνα με τις οικονομικές εξελίξεις[semigr ] ότι σωστό είναι να εξουσιοδοτηθεί η Επιτροπή, μετά από διαβούλευση με μία συμβουλευτική επιτροπή να αποφασίζει σχετικά με τις αυξήσεις αυτές[semigr ]

(Τροπολογία 10)

Άρθρο 1

>Αρχικό κείμενο>

Ο παρών κανονισμός ορίζει τις υποχρεώσεις των κοινοτικών αερομεταφορέων για την κάλυψη κατά κινδύνων αστικής ευθύνης ατυχημάτων όσον αφορά τους επιβάτες .

>Κείμενο μετά την ψηφοφορία στο ΕΚ>

Ο παρών κανονισμός ορίζει τις υποχρεώσεις των κοινοτικών αερομεταφορέων όσον αφορά την καταβολή αποζημίωσης στον επιβάτη ή σε εκείνους που έχουν δικαίωμα να εισπράξουν αποζημίωση, για θάνατο ή τραυματισμό εξαιτίας ατυχήματος.

(Τροπολογία 11)

Άρθρο 2, παράγραφος 1

>Αρχικό κείμενο>

1. Κατά την έννοια του κανονισμού αυτού:

>Κείμενο μετά την ψηφοφορία στο ΕΚ>

1. Κατά την έννοια του κανονισμού αυτού:

>Αρχικό κείμενο>

α) «αερομεταφορέας» νοείται κάθε εταιρεία αεροπορικών μεταφορών με έγκυρη άδεια εκμετάλλευσης[semigr ]

>Κείμενο μετά την ψηφοφορία στο ΕΚ>

α) «αερομεταφορέας» νοείται κάθε εταιρεία αεροπορικών μεταφορών με έγκυρη άδεια εκμετάλλευσης[semigr ]

>Αρχικό κείμενο>

β) «κοινοτικός αερομεταφορέας» νοείται κάθε επιχείρηση αεροπορικών μεταφορών κατά την έννοια του κανονισμού (ΕΟΚ) αριθ. 2407/92[semigr ]

>Κείμενο μετά την ψηφοφορία στο ΕΚ>

β) «κοινοτικός αερομεταφορέας» νοείται κάθε επιχείρηση αεροπορικών μεταφορών κατά την έννοια του κανονισμού (ΕΟΚ) αριθ. 2407/92[semigr ]

>Αρχικό κείμενο>

γ) ως άτομα δικαιούμενα αποζημίωση νοούνται τα θύματα ή/και τα άτομα τα οποία, στο πλαίσιο της εφαρμοστέας νομοθεσίας, δικαιούνται να εκπροσωπούν τα θύματα σύμφωνα με νομική διάταξη, απόφαση δικαστηρίου ή σύμφωνα με ειδική σύμβαση[semigr ]

>Κείμενο μετά την ψηφοφορία στο ΕΚ>

γ) ως άτομα δικαιούμενα αποζημίωση νοούνται οι επιβάτες και σε περίπτωση θανάτου των επιβατών,κάθε φυσικό πρόσωπο που δικαιούται να προβάλλει αξιώσεις σε σχέση με το θάνατο αυτό σύμφωνα με την ισχύουσα νομοθεσία[semigr ]

>Αρχικό κείμενο>

δ) ως «κατ' αποκοπήν ποσό» νοείται προκαταβολή προς τον δικαιούχο αποζημίωσης προκειμένου να του δοθεί η δυνατότητα να αντιμετωπίσει τις πιο επείγουσες ανάγκες του, με την επιφύλαξη της ταχύτερης δυνατής καταβολής της πλήρους αποζημίωσης[semigr ]

>Κείμενο μετά την ψηφοφορία στο ΕΚ>

δ) Διαγράφεται

>Αρχικό κείμενο>

ε) ως «ΕCU» νοείται η λογιστική μονάδα που χρησιμοποιείται για την κατάρτιση του γενικού προϋπολογισμού των Ευρωπαϊκών Κοινοτήτων, σύμφωνα με τα άρθρα 207 και 209 της Συνθήκης.

>Κείμενο μετά την ψηφοφορία στο ΕΚ>

ε) ως «ΕCU» νοείται η λογιστική μονάδα που χρησιμοποιείται για την κατάρτιση του γενικού προϋπολογισμού των Ευρωπαϊκών Κοινοτήτων, σύμφωνα με τα άρθρα 207 και 209 της Συνθήκης.

>Αρχικό κείμενο>

στ) ως «Σύμβαση της Βαρσοβίας» νοείται η Σύμβαση για την ενοποίηση ορισμένων κανόνων που έχουν σχέση με τις διεθνείς αεροπορικές μεταφορές, η οποία υπεγράφη στην Βαρσοβία στις 12 Οκτωβρίου 1929, καθώς και όλα τα διεθνή όργανα που έχουν ιδρυθεί βάσει αυτής και έχουν σχέση με αυτή[semigr ]

>Κείμενο μετά την ψηφοφορία στο ΕΚ>

στ) ως «Σύμβαση της Βαρσοβίας» νοείται η Σύμβαση για την ενοποίηση ορισμένων κανόνων που έχουν σχέση με τις διεθνείς αεροπορικές μεταφορές, η οποία υπεγράφη στην Βαρσοβία στις 12 Οκτωβρίου 1929, ή η ίδια Σύμβαση όπως τροποποιήθηκε από το Πρωτόκολλο της Χάγης στις 28 Σεπτεμβρίου 1955[semigr ]

(Τροπολογία 12)

Άρθρο 3

>Αρχικό κείμενο>

1. Η ευθύνη ενός κοινοτικού αερομεταφορέα για ζημιές που προκλήθηκαν σε περίπτωση θανάτου, τραυματισμού ή σωματικής βλάβης του επιβάτη, δεν υπόκειται σε κανένα ρυθμιστικό ή συμβατικό όριο.

>Κείμενο μετά την ψηφοφορία στο ΕΚ>

1. Ο κοινοτικός αερομεταφορέας δεν επικαλείται τον περιορισμό της ευθύνης στο άρθρο 22, παράγραφος 1 της Συνθήκης της Βαρσοβίας ως προς κάθε αξίωση για αποκατάσταση ζημιάς που ανακύπτει βάσει του άρθρου 17 της Σύμβασης, ή κάθε ανάλογο περιορισμό που επιβάλλεται ή συμφωνείται βάσει της εθνικής νομοθεσίας σε περίπτωση θανάτου, τραυματισμού ή σωματικής βλάβης του επιβάτη μετά από ατύχημα.

>Αρχικό κείμενο>

2. Για κάθε ζημιά μέχρι του ποσού των 100 000 ΕCU, ο κοινοτικός αερομεταφορέας δεν αποκλείει ή περιορίζει την ευθύνη του αποδεικνύοντας ότι αυτός και οι πράκτορές του είχαν λάβει όλα τα αναγκαία μέτρα για να αποτραπεί η ζημιά ή ότι ήταν αδύνατον γι' αυτόν ή αυτούς να λάβουν τέτοια μέτρα.

>Κείμενο μετά την ψηφοφορία στο ΕΚ>

2. Ο κοινοτικός αερομεταφορέας δεν στηρίζει την υπεράσπιση που προβλέπεται στο άρθρο 20, παράγραφος 1 της Συνθήκης της Βαρσοβίας, ή άλλη παρόμοια υπεράσπιση που προβλέπεται στο εθνικό δίκαιο, ως προς το τμήμα εκείνο της αξίωσης που δεν υπερβαίνει τις 120 000 ECU.

(Τροπολογία 13)

Άρθρο 4

>Κείμενο μετά την ψηφοφορία στο ΕΚ>

-1. Τα άτομα που δικαιούνται αποζημίωση εισπράττουν το συμπεφωνημένο τμήμα του ποσού όσο το δυνατόν συντομότερα και το αργότερο εντός τριών μηνών από την υποβολή της αίτησης[semigr ]

>Αρχικό κείμενο>

1. Ο μεταφορέας οφείλει χωρίς καθυστέρηση, και εν πάση περιπτώσει, το αργότερο εντός δέκα ημερών μετά το συμβάν κατά το οποίο προκλήθηκαν ζημιές, να καταβάλει ή να θέσει στη διάθεση του δικαιούχου αποζημίωσης, κατ' αποκοπήν ποσό [semigr ]υψους 50 000 ΕCU ανάλογα με την προκληθείσα βλάβη και, εν πάση περιπτώσει, ποσό 50 000 ΕCU σε περίπτωση θανάτου.

>Κείμενο μετά την ψηφοφορία στο ΕΚ>

1. Ο μεταφορέας οφείλει χωρίς καθυστέρηση, και εν πάση περιπτώσει, το αργότερο εντός δέκα ημερών μετά την εντόπιση του ατόμου που δικαιούται αποζημίωση να προκαταβάλει το ποσό που απαιτείται για την αντιμετώπιση των άμεσων οικονομικών αναγκών.

>Αρχικό κείμενο>

2. Το κατ' αποκοπήν ποσό μπορεί να συμψηφισθεί έναντι οιουδήποτε ποσού που θα καταβληθεί αργότερα συνεπεία αστικής ευθύνης του κοινοτικού αερομεταφορέα, αλλά επουδενί αποδίδεται.

>Κείμενο μετά την ψηφοφορία στο ΕΚ>

2. Το καταβαλλόμενο ποσό βάσει της παραγράφου 2 του παρόντος άρθρου δεν συνιστά αναγνώριση της αστικής ευθύνης και μπορεί να συμψηφισθεί έναντι οιουδήποτε ποσού που θα καταβληθεί αργότερα συνεπεία αστικής ευθύνης του κοινοτικού αερομεταφορέα, αλλά επουδενί αποδίδεται.

(Τροπολογία 14)

Άρθρο 5, παράγραφος 2

>Αρχικό κείμενο>

2. Επαρκής πληροφόρηση σχετικά με τις διατάξεις των άρθρων 3 και 4 δίδεται στους επιβάτες κατόπιν αιτήσεώς τους από τα γραφεία των κοινοτικών μεταφορέων, τα ταξιδιωτικά γραφεία, τις υπηρεσίες ελέγχου εισιτηρίων και περίληψη των προϋποθέσεων αυτών πρέπει να υπάρχει στο έγγραφο του εισιτηρίου.

>Κείμενο μετά την ψηφοφορία στο ΕΚ>

2. Πλήρης πληροφόρηση σχετικά με τις διατάξεις των άρθρων 3 και 4 δίδεται στους επιβάτες κατόπιν αιτήσεώς τους στην κοινοτική γλώσσα της επιλογής τους από τα γραφεία των κοινοτικών μεταφορέων, τα ταξιδιωτικά γραφεία, τις υπηρεσίες ελέγχου εισιτηρίων και περίληψη των προϋποθέσεων αυτών, γραμμένη ευανάγνωστα και κατανοητά, πρέπει να υπάρχει στο έγγραφο του εισιτηρίου.

(Τροπολογία 15)

Άρθρο 6, εδάφιο 1α (νέο)

>Κείμενο μετά την ψηφοφορία στο ΕΚ>

Η Επιτροπή κάθε φορά που διεξάγει διαπραγματεύσεις στον τομέα της πολιτικής αεροπορίας με τρίτες χώρες εξ ονόματος της Κοινότητας, επιδιώκει να ενσωματώνει τις διατάξεις του παρόντος κανονισμού στις συμφωνίες. Στο μεταξύ, η Επιτροπή συνεργάζεται με τις αρχές της αεροπορίας τρίτων χωρών με σκοπό να προωθήσει τη μεγαλύτερη δυνατή αρμονία ανάμεσα στις διατάξεις του κανονισμού αυτού και τους κανόνες που εφαρμόζουν τα κράτη μέλη και τις αεροπορικές εταιρείες τους που ασκούν τη δραστηριότητά τους προς, από ή μέσω κρατών μελών.

(Τροπολογία 16)

Άρθρο 7

>Αρχικό κείμενο>

Οι δικαιούμενοι αποζημίωση σε περίπτωση ατυχημάτων όπου εμπλέκονται κοινοτικοί αερομεταφορείς, μπορούν, πέρα από τις δυνατότητες που παρέχει το άρθρο 28 της Σύμβασης της Βαρσοβίας, να ασκήσουν αγωγή αποζημιώσεως ενώπιον των δικαστηρίων του κράτους μέλους όπου ο επιβάτης διαμένει ή έχει τη μόνιμη κατοικία του.

>Κείμενο μετά την ψηφοφορία στο ΕΚ>

Η αγωγή αποζημίωσης σε περίπτωση ατυχημάτων όπου εμπλέκονται κοινοτικοί αερομεταφορείς, μπορεί, πέρα από τις δυνατότητες που παρέχει το άρθρο 28 της Σύμβασης της Βαρσοβίας, να ασκηθεί ενώπιον των δικαστηρίων του κράτους μέλους όπου ο επιβάτης διέμενε τη στιγμή ατυχήματος.

(Τροπολογία 17)

Άρθρο 7α (νέο)

>Κείμενο μετά την ψηφοφορία στο ΕΚ>

Άρθρο 7α

1. Τα κράτη μέλη εξασφαλίζουν στους αερομεταφορείς όλα τα δικαιώματα προσφυγής, συμπεριλαμβανομένων του δικαιώματος για μερική ή πλήρη αποζημίωση έναντι τρίτων, σύμφωνα με την ισχύουσα νομοθεσία.

>Κείμενο μετά την ψηφοφορία στο ΕΚ>

2. Σε περίπτωση διαφοράς σχετικά με αξίωση αποζημίωσης, προβλέπεται η δυνατότητα να προσφεύγουν τα ενδιαφερόμενα μέρη σε διαιτησία προτού κινηθεί δικαστική διαδικασία

(Τροπολογία 18)

Άρθρο 8

>Αρχικό κείμενο>

Η Επιτροπή μπορεί, σύμφωνα με τη διαδικασία του άρθρου 9, παράγραφος 1, να αποφασίσει με κανονισμό να αυξήσει δεόντως τις τιμές που αναφέρονται στα άρθρα 3 και 4, αν οι οικονομικές εξελίξεις δικαιολογούν την ανάγκη για τέτοια μέτρα.

>Κείμενο μετά την ψηφοφορία στο ΕΚ>

Η Επιτροπή μπορεί, σύμφωνα με τη διαδικασία του άρθρου 9, παράγραφος 1, να αποφασίσει με κανονισμό να αυξήσει δεόντως τα ποσά που αναφέρονται στα άρθρα 3 και 4, αν οι οικονομικές εξελίξεις δικαιολογούν την ανάγκη για τέτοια μέτρα.

(Τροπολογία 19)

Άρθρο 9α (νέο)

>Κείμενο μετά την ψηφοφορία στο ΕΚ>

Άρθρο 9α

1. Η Επιτροπή θα αναθεωρεί τον κανονισμό αυτό ανά τριετία.

>Κείμενο μετά την ψηφοφορία στο ΕΚ>

2. Η Επιτροπή θα υποβάλει, στο Ευρωπαϊκό Κοινοβούλιο και στο Συμβούλιο το αργότερο στις 31 Δεκεμβρίου 1999, έκθεση αξιολόγησης σχετικά με την εφαρμογή του παρόντος κανονισμού.

Ψήφισμα νομοθετικού περιεχομένου που αποτελεί γνώμη του Ευρωπαϊκού Κοινοβουλίου προς το Συμβούλιο σχετικά με την πρόταση κανονισμού του Συμβουλίου για την αστική ευθύνη των αερομεταφορέων σε περίπτωση ατυχημάτων (COM(95)0724 - C4- 0209/96 - 95/0359 (SYN))

(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(95)0724 - 95/0359(SYN) ((ΕΕ C 104 της 10.4.1996, σελ. 18)),

- έχοντας κληθεί από το Συμβούλιο να γνωμοδοτήσει σύμφωνα με το άρθρο 189Γ και το άρθρο 84, παράγραφος 2 της Συνθήκης ΕΚ (C4-0209/96),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Μεταφορών και Τουρισμού και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (Α4-0228/96),

1. εγκρίνει, με την επιφύλαξη των τροποποιήσεων που επέφερε, την πρόταση της Επιτροπής[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. ζητεί από το Συμβούλιο να ενσωματώσει τις τροποποιήσεις του Κοινοβουλίου στην κοινή θέση που θα εγκρίνει σύμφωνα με το άρθρο 189 Γ, στοίχειο α) της Συνθήκης ΕΚ[semigr ]

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.